## Uredba o jediničnim naknadama, korektivnim koeficijentima i pobližim kriterijima i mjerilima za utvrđivanje naknada na opterećivanje okoliša otpadom

### NN 71/2004 (31.5.2004.), Uredba o jediničnim naknadama, korektivnim koeficijentima i pobližim kriterijima i mjerilima za utvrđivanje naknada na opterećivanje okoliša otpadom

# VLADA REPUBLIKE  HRVATSKE

1468

Na
temelju članka 17. stavka 1. Zakona o Fondu za zaštitu okoliša i energetsku učinkovitost
(»Narodne novine«, broj 107/2003), Vlada Republike Hrvatske je na sjednici održanoj
27. svib­nja 2004. godine, donijela

## UREDBU

### o jediniČnim naknadama, korektivnim koeficijentima i pobliŽim kriterijima i mjerilima za utvrĐivanje naknada na optereĆivanje okoliŠa otpadom

Članak 1.

Ovom se Uredbom propisuju iznosi jedinične naknade,
korektivni koeficijenti i pobliži kriteriji i mjerila za utvrđivanje naknada na
opterećivanje okoliša otpadom za:

– neopasni industrijski otpad,

– opasni otpad.

Članak
2.

Pojedini pojmovi u smislu ove Uredbe imaju sljedeća
zna­čenja:

*– Obveznici plaćanja naknade
na opterećivanje okoliša otpadom* su pravne i fizičke osobe koje odlažu neopasni
industrijski otpad na odlagališta i pravne i fizičke osobe koje svojom djelat­nošću
proizvode opasni otpad,

*– Industrijski neopasni otpad*propisan
Zakonom o otpadu (»Narodne novine«, broj 151/2003) je pojam za neopasni tehnološki
otpad propisan Zakonom o Fondu za zaštitu okoliša i energetsku učinkovitost
(»Narodne novine«, broj 107/2003),

*– Opasni otpad* je otpad razvrstan sukladno
propisima o otpadu,

*– Skupine otrova* sadržane u otpadu su opasne
tvari razvrstane u skupine otrova (I. II. i III. skupina) sukladno odredbama
Zakona o otrovima (»Narodne novine«, br. 27/99 i 55/99), Pravil­nika o potanjim
kriterijima za razvrstavanja otrova u skupine te o metodama za određivanje
stupnja otrovanosti pojedinih otrova (»Narodne novine«, broj 27/99) i
Pravilnika o mjerilima za razvrstavanje otrova u skupine (»Narodne novine«, broj
47/99),

*– I. kategorija otpadnog ulja
mineralnog porijekla* je otpadno ulje mineralnog porijekla sa sadržajem halogena ispod 0,2% i
ukupnim polikloriranim bi- i terfenilima ispod 20 mg/kg,

*– II. kategorija otpadnog
ulja mineralnog porijekla* je otpad­no ulje sa sadržajem halogena ispod 0,5% i ukupnim
polikloriranim bi- i terfenilima ispod 30 mg/kg,

*– III. kategorija otpadnog
ulja mineralnog porijekla* je ot­pad­no ulje sa sadržajem halogena iznad 0,5%, ukupnim
polikloriranim bi- i terfenilima iznad 30 mg/kg i plamištem ispod 55 °C,

*– IV. kategorija otpadnog
ulja mineralnog porijekla* je ot­pad­no ulje na bazi poliglikola koje se radi nemiješanja s
ostalim uljima I. i II. kategorije i posebnih zahtjeva u postupku
odstranjivanja mora skupljati i obrađivati odvojeno.

Članak 3.

Naknada na neopasni
industrijski otpad izračunava se prema izrazu N = N1 x O propisanom člankom 15.
stavkom 4. Zakona o Fondu za zaštitu okoliša i energetsku učinkovitost, u kojem
je:

N – iznos naknade na neopasni
industrijski otpad u kunama,

N1 – naknada za jednu tonu odloženoga
neopasnog industrij­skog otpada (u daljnjem tekstu: jedinična naknada),

O – količina odloženog
neopasnog industrijskog otpada u kalendarskoj godini.

Naknada na odlaganje
neopasnog industrijskog otpada utvr­đu­je se i izračunava množenjem jedinične
naknade količinom od­lo­ženog otpada na odlagališta u kalendarskoj godini.

Članak 4.

Jedinična naknada za jednu
tonu odloženog neopasnog industrijskog otpada iznosi 12 kuna.

Članak 5.

Naknada na opasni otpad izračunava
se prema izrazu N = N1 x
P x Kk propisanom člankom 15.
stavkom 7. Zakona o Fondu za zaštitu okoliša i energetsku učinkovitost, u kojem
je:

N – iznos naknade na opasni
otpad u kunama,

N1 – naknada za jednu tonu
proizvedenog a neobrađenog ili neizvezenoga opasnog otpada (u daljnjem tekstu:
jedinična naknada),

P – količina proizvedenog a neobrađenog ili
neizvezenoga opasnog otpada u kalendarskoj godini,

Kk – korektivni koeficijent ovisan o karakteristikama
opasnog otpada.

Obveznicima plaćanja naknade na opasni otpad utvrđuje
se i izračunava visina naknade množenjem jedinične naknade količi­nom
proizvedenog, a neobrađenog ili neizvezenog opasnog otpada u kalendarskoj
godini, te korektivnim koeficijentom iz članka 7. ili 8. ove Uredbe.

Članak 6.

Jedinična naknada za jednu tonu proizvedenog, a neo­bra­đenog
ili neizvezenog opasnog otpada u 2004. i 2005. godini, iznosi 50 kuna.

Jedinična naknada za jednu tonu proizvedenog, a
neobrađe­nog ili neizvezenog opasnog otpada od 1. siječnja 2006. godine, iznosi
100 kuna.

Članak 7.

Korektivni koeficijent iznosi 3. za opasni otpad u
koji spadaju:

– otpad koji sadrži jednu ili više tvari iz I.
skupine otrova u koncentraciji jednakoj ili većoj od 0,1%,

– otpad koji sadrži jednu ili više tvari poznatih kao
kancerogene, kategorija 1. ili 2., u ukupnoj koncentraciji jednakoj ili većoj
od 0,1% ,

– otpad koji ima plamište jednako ili niže od 50 °C,

– otpadna ulja mineralnog porijekla III. kategorije.

Korektivni koeficijent iznosi 2. za opasni otpad u
koji spada:

– otpad koji sadrži jednu ili više tvari iz II.
skupine otrova u ukupnoj koncentraciji jednakoj ili većoj od 3%,

– otpad koji sadrži jednu ili više nadražujućih tvari
u ukupnoj koncentraciji jednakoj ili većoj od 10%.

Korektivni koeficijent iznosi 1. za opasni otpad u
koji spadaju:

– otpad koji sadrži jednu ili više tvari iz III.
skupine otrova u ukupnoj koncentraciji jednakoj ili većoj od 25%,

– otpad koji sadrži jednu ili više korozivnih tvari u
ukupnoj koncentraciji jednakoj ili većoj od 1%,

– otpadna ulja mineralnog porijekla I., II. i IV.
kategorije.

Članak 8.

Opasni otpad koji ne sadrži niti jednu tvar iz I. ili
II. skupine otrova i/ili nema karakteristiku koja bi ga svrstala u I. ili II.
skupinu otrova svrstava se u III. skupinu opasnog otpada s korektivnim
koeficijentom 1.

Članak 9.

Obveznici plaćanja naknada na opterećivanje okoliša
otpadom plaćaju odgovarajuću naknadu za kalendarsku godinu na temelju rješenja
koje donosi Fond za zaštitu okoliša i energetsku učinkovitost.

Način i
rokovi plaćanja naknade utvrđuju se rješenjem iz stavka 1. ovog članka,
sukladno Pravilniku o načinu i rokovima obračunavanja i plaćanja naknada na
opterećivanje okoliša otpadom.

Članak 10.

Ova Uredba stupa na snagu danom objave u »Narodnim
novinama«, a primjenjuje se od 1. lipnja 2004. godine.

Klasa;
351-01/04-01/04

Urbroj:  5030115-04-1

Zagreb,  27.
svibnja 2004.

Predsjednik
**dr. sc. Ivo Sanader**, v. r.

Uredba, NN 71/2004-1468